text: Esbjerg hjælper igen
  18 januar 2010 kl. 10.21
  I 2005 blev der samlet næsten 800.000 kr. ind i Esbjerg. De blev sendt til ofrene for Tsunami-kastrofen.
  
  Nu vil Esbjerg hjælpe igen.
  12. januar blev Haiti ramt af et voldsomt jordskælv, der har medført enorme ødelæggelser. 
  Katastrofen har berørt over 3 millioner mennesker, og myndighederne f
  rygter, at flere end 100.000 mennesker er døde.
  Hele byer er forsvundet fra jordens overflade, og landet ligger i ruiner.
  Udover det akutte behov for hjælp til udgravning af mennesker fra ruinerne, lægehjælp, mad og rent vand, venter der også et enormt genopbygningsarbejde.
  I 2005 - efter Tsunami-katastrofen sidst i 2004 - samlede "Esbjerg hjælper" næsten 800.000 kr. ind til ofrene.
  Nu er "Esbjerg hjælper" - som bl.a. er Røde Kors og Esbjerg kommune - på banen igen.
  Ved hjælp af indsamlingsbøsser i Esbjergs butikker, en indsamlingskonto i Sydbank, koncerter på bl.a. Tobakken, auktioner, salg af diverse støtteprodukter og mange andre ting, vil byen endnu engang hjælpe.
  FN kalder jordskælvet på Haiti den værste katastrofe i FN´s historie.
  